Dráždivý kašeľ v tehotenstve.
Dobrý deň. Som v 20 TT a trápi ma dráždivý kašeľ. Mala som zápal priedušiek ktorý ustúpil, ale kašeľ pretrváva. Stop kašeľ sirup a ani kalciový sirup mi nepomáha. Môžem skúsiť sirup "Nekašli"? Alebo čo také mi odporúčate? Už som z toho kašla vysilená a bojím sa o bábätko. Vďaka.
Dobrý deň,
ďakujeme za Vašu otázku.
Vzhľadom na to, že Vaše ťažkosti už dlhšie pretrvávajú a Váš zdravotný stav sa po samoliečbe nelepší, odporúčam Vám opätovnú návštevu lekára. On na základe vyšetrenia Vášho zdravotného stavu určí najvhodnjší spôsob liečby.
V rámci režimových opatrení pomáha zvlhčovanie vzduchu alebo inhalácia fyziologického roztoku, Vincentky, prípadne Yabra. Nevyhnutné je dbať aj na dostatočný pitný režim.
Prajem Vám pekný zvyšok dňa.
S pozdravom
PharmDr. Patrícia Čečková